

NR.15435/17.09.2024
REFERAT DE APROBARE

	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local “Proiectul de Hotărâre privind prelungirea termenului contractului de concesiune pentru cabinet medical doctor Şoneriu Doru”.
	În baza OUG nr. 57/2019 privind Codul administrativ, şi a HG nr. 884/2004 privind concesionarea unor spaţii cu destinaţia de cabinete medicale, cu modificările şi completările ulterioare, vă prezint următoarele :	
Prin HCL nr. 58/31.08.2004 s-a aprobat concesionarea imobilelor în care funcţionau cabinetele medicale, hotărâre în baza căreia a fost încheiat şi  contractul de concesiune nr. 7298/15.09.2004 cu domnul doctor Şoneriu  Doru pentru o perioadă de 15 ani, conform prevederilor legale;
[bookmark: _GoBack]Obiectul contractului îl reprezintă  spaţiul în care îşi desfăşoară activitatea de specialitate (medic de familie),  în suprafaţă de 52,26 mp, situat pe strada Colinei, nr. 23;
Contractul de  concesiune a fost încheiat pentru o perioadă de 15 ani, respectiv până la data de 5.09.2019, conform dispoziţiilor art. 5 din HG 884/2004;
Prin cererea înregistrată sub nr.13421/8.08.2024 concesionarul solicită prelungirea termenului contractului; 
Concesionarul  şi-a respectat obligaţiile contractuale, inclusiv cele referitoare la plata redevenţei stabilite;
Prin prelungirea termenului contractului de concesiune se asigură sursă de venit la bugetul local, iar prin continuarea activităţii se asigură servicii medicale populaţiei înscrise în evidenţele cabinetului medical.

Faţă de cele mai sus expuse, propun următoarele:

-  prelungirea termenului contractului de concesiune nr.7298/15.09.2004, încheiat cu domnul doctor Şoneriu Doru, pentru o perioadă de 1 an, respectiv până la data de 15.09.2025;
      - împuternicirea primarului să semneze actul adiţional la contractul de concesiune nr.7298/15.09.2004 încheiat cu domnul doctor Şoneriu Doru.

În speranţa aprobării proiectului de hotărâre mai sus menţionat, vă mulţumesc anticipat !

